《饮吕仙亭醉赋》
明代·孙承恩

吕仙亭前林木幽，吕仙仙去名空留。吕仙时乘黄鹤游，中宵剑空横清秋。

世间万事如浮沤，乾坤千古人悠悠。先生少年歌远游，龌龊富贵隘九州。

俗缘扰扰何时休，一杯唤子应掉头，携我去去昆崙丘。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。